Diari Oficial de la Generalitat Valenciana


Sumari del DOGV 3056, del 13-08-1997 (1997/9152)

ORDRE de 27 de juny de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat Vilavella de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3056

Data del DOGV
:   13-08-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9152


Data del document
:   27-06-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de juny de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat Vilavella de València.  
L'expedient ha sigut iniciat a instància del representant de la titularitat del centre docent privat Vilavella, situat al carrer del Pare Diego Mirón, 1, de València, amb número de codi 65154729, en sol·licitud d'autorització d'ampliació d'una unitat d'Educació Preescolar, a fi d'impartir el segon cicle d'Educació Infantil.  
L'expedient ha sigut tramés per la Direcció Territorial de València, la qual, a la vista de l'informe favorable de la Unitat Tècnica de Construccions eleva proposta favorable a la sol·licitud.  
L'Ordre Ministerial d'1 d'abril de 1982 (BOE de 23 de juny), va concedir al centre la classificació definitiva en el nivell d'Educació Preescolar amb 2 unitats de pàrvuls i 80 llocs escolars de capacitat.  
Atés que el centre amb l'ampliació sol·licitada podrà impartir el segon cicle complet d'Educació Infantil, en compliment d'allò establit en la disposició transitòria cinquena, punt 3, del Reial Decret 1.004/1991, de 14 de juny.  
Atés que encara que la disposició transitòria tercera, punt 1, del Reial Decret 1.004/1991, entén autoritzats per a impartir el segon cicle d'Educació Infantil els centres privats d'Educació Preescolar, amb classificació definitiva a l'entrada en vigor de l'esmentat reial decret, no eximeix els esmentats centres de la seua obligació d'adaptar-se a allò previst en el seu articulat sobre nombre de llocs escolars, relació professor/alumne, atenent el màxim de 25 llocs escolars o, si escau, el que hi corresponga segons les instal·lacions presentades.  
Vistos la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el centre docent privat Vilavella, situat al carrer del Pare Diego Mirón, 1, de València, amb número de codi 55634906, la titularitat del qual correspon a Fomento de Centros de Enseñanza, SA, la implantació del segon cicle d'Educació Infantil, amb la qual cosa el centre quedarà configurat en aquest nivell amb 3 unitats i 75 llocs escolars de capacitat. L'esmentada autorització està condicionada a l'aprovació, per la Direcció Territorial, amb l'informe previ de la Inspecció Educativa, de la titulació del professor/ra que el titular del centre es compromet a aportar.  
Segon  
Modificar la denominació genèrica de l'esmentat centre d'Educació Preescolar que passarà a anomenar-se Centre d'Educació Infantil, segon cicle.  
DISPOSICIÓ ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present autorització farà efectes a l'inici del curs acadèmic 1997/98  
Contra aquesta ordre, que posa fi a la via administrativa, l'interessat podrà interposar-hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la data de la seua notificació. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 27 de juny de 1997  
El conseller de Cultura, Educació i Ciència,  
FRANCISCO E. CAMPS ORTIZ